# Escala a Seta

Escala a Seta es una fèsta maritima organisada cada dos ans a Seta dins Erau. Aquel recampament maritim es actualament lo mai bel rescontre de batèus tradicionals sus la còsta miegterranenca francesa.

## Edicions 2010, 2012 e 2014

La 1a edicion de Escale a Sète a vist lo jorn en 2010. Se debanet sus un sol jorn, a reünit 10 000 personas suls cais amb la participacion de 50 batèls. Puòi a acampèt 250 000 visitaires en 2012 e en 2014.
Mai d'una centena de velièrs dont lo Sedov e lo Kruzenshtern, los dos mai grands velièrs del mond, an rejonch lo pòrt de Seta a l'escasença de l'edicion 2014.

## Edicion 2016

S'es desbanada dau 22 au 28 de març, a l'escasença del 350e dau pòrt de Sète. Prèp de 150 batèls istorics i èran presents dont :
* lo tres-mastes poloneses Dar Młodzieży,
* la goélette a quatre-mastes portuguesa Santa Maria Manuela
* lo brick chèc La Grace
* la replica de fregata russa Shtandart
* la replica de caraque espanhòla Nao Victoria
* lo yawl italian de la Marina Militare Stella Polare
* lo tres-mastes goélette franceses La Marité
* l'ancian thonier breton Vièlh Cranc
* lo ketch de nauta-mar Dòn del Vent
* las chaloupes Mari-Lizig e Marie-Claudine
Un partenariat es estat passat amb la SNCF e TER Lengadòc-Rosselhon per prepausar de bilhets a 5€ per tau de se retornar a Seta dempuòi totas las garas de la region per la dimenjada de Pscas (26, 27 & 28 de març), amb un nombre de trens mai elevat qui desservissiá la vila. Amai, Thau Agglo Transpòrt a començat de las navetas gratuitas dempuòi los diferents parcatges.
Lo jornal Miègjorn Liure a editat, un fòra sèria especial de 68 paginas sus l'eveniment. Aquela edicion es marcada subretot per la visita de la ministra Ségolène Royal e de la presidenta dau conselh regional de Lengadòc-Rosselhon-Miègjorn-Pirenèus Carole Delga. Acompanhadas dau cònsol de la vila Francés Commeinhes e de Sebastian Denaja, deputat de la 7a d'Erau, an assistit a las festivitats del dissabte 26 de marces al matin. La ministra de l'Environament prenguèt posicion sus la dismesida de la talha dels peisses.

## Edicion 2018

La cinquena edicion de Escale a Sète a agut luòc del 27 de març al 2 d'abril de 2018 amb la preséncia excepcionala de la Hermione.
D'autres grands velièrs son estats visitables :
* lo quatre-mastes barca Krusenstern ( Russia)Russia
* lo brick chèc La Grace ( Republica Chèca)Republica Chèca
* la replica de fregata Shtandart ( Russia)Russia
* la replica de galion El Galeón ( Espanha) Espanha

## Edicion 2022

La setena edicion de Escale a Sète s'es desvolopada dau Dimars 12 au Diluns 18 Abriau 2022.
Los grands velièrs :
* Lo Mircéa : tres-mastes barca, naviri-escòla de l'Acadèmia navala de Romania (83m)
* Lo Oosterschelde : Goélette a tres mastes neerlandesa (50m)
* Lo Morgenster : brick neerlandés (48m)
* Lo Shtandart : replica de la fregata del #XVIII de Pierre Ièr lo Grand (35m) (enebida per la Prefectura)
* La Grace : replica d'un brick del #XVIII (32m)
* El Galéon : reproduccion d'un Galion espanhòl del #XVI (38m)
* Nao Victoria : reproduccion de la caraque de Fernand de Magellan avent acomplit lo 1r torn del Mond (28m)
* Pascual Flores : goélette pailebot a tres mats (47m)
* Santa Maria : reproduccion de la Caraque de Cristòl Colomb (25m)
* Pandora : Replica del goélette del sègle XVIII (30m)
E doblidam los nombroses batèls tradicionals de mai petita talha qui an animat los plans d'aiga durant la manifestacion : Barcas de justa lengadociana, barcas catalanas, yoles de Bantry, etc.

## Articles connèxes

* Sète

## Referéncias

* ↑ Escale à Sète 2022
* ↑ Pascual Flores.org